गुड़गांव. बालिका वधू में आनंदी की सास सुमित्रा का किरदार निभाने वाली स्मिता बंसल पर चोरी का आरोप लगा है। स्मिता की एनआरआई भाभी मेघा गुप्ता ने गहने चोरी के आरोप लगाए हैं। साथ ही मेघा ने अपने पति सौरभ समेत सास-ससुर के खिलाफ दहेज प्रताड़ना, मारपीट और जाने से मारने की धमकी देने का मामला दर्ज किया है।
क्या है मामला
- मेघा ने अक्टूबर में पुलिस को शिकायत दी थी। लेकिन जब दोनों पक्षों में कोई समझौता नहीं हुआ तो शनिवार को पुलिस ने एफआईआर दर्ज कर ली।
- 2009 में मेघा की शादी जयपुर के सौरभ बंसल से हुई थी। लंदन में सौरभ एडवोकेट हैं। यही कारण है कि शादी के बाद मार्च 2009 में मेघा भी सौरभ के साथ लंदन चली गईं।
- मेघा ने पति और ससुर के कहने पर जॉब करनी शुरू कर दी। आरोप है कि मेघा की सैलरी पति व उसके ससुर लेने लगे।
- शिकायत में मेघा ने बताया कि करीब 50 लाख से अधिक रकम वो सैलरी से अपने पति को दे चुकी हैं। मार्च 2010 में एक शादी में जब वो जयपुर आईं तो देखा कि ननद स्मिता बंसल ने उनके गहने पहने हुए थे।
मेघा ने और क्या लगाए आरोप?
- मेघा ने कहा कि ससुरालवाले दहेज के लिए मारपीट करने लगे। इसके बाद जून 2015 में वो मायके आ गई।
- ससुरालवालों ने उसे जयपुर आने से मना कर दिया। यह भी आरोप है कि बिना उसकी रजामंदी के पति ने तलाक दे दिया।
- इसके बाद जब उसने ससुराल से अपने गहने, मासिक वेतन के रुपए मांगे तो ससुराल वालों ने साफ इंकार कर दिया।
आगे की स्लाइड्स में देखें फोटोज...
hin_Deva hin_Deva hin_Deva awa_Deva awa_Deva hin_Deva awa_Deva awa_Deva hin_Deva hin_Deva hin_Deva